Program de Supervizare in Coaching: PERFORMANTA SI BUCURIE!
2024-05-18 09:00 - 2025-04-12 12:00 (Europe/Bucharest)
Când începem să vorbim despre coaching, să explicăm, să-l definim șamd. parcă toate exprimările încep să semene. Așa mi s-a întâmplat și mie cu această descriere a supervizării în coaching. Așa că m-am decis să nu mai dau definiții și / sau explicații, ci să povestesc experiențe. Definițiile și explicațiile le găsiți chiar si pe Wiki…

Știu din proprie experiență ce dificil este să lucrezi imediat după ce ai terminat o formare în coaching. Acum 20 ani supervizorii mei erau din USA, UK și Olanda, iar zoom-ul încă nu-și făcuse apariția. Pe lângă distanța și bariera de limbaj, mai exista și bariera culturală. Așa că, după o astfel de experiență, mi-am propus să îndrum coach-i și/ sau manageri-coach-i ori de câte ori va fi nevoie. Și exact asta fac și acum, cu acest program!
Știu ce înseamnă să ți se pună în brațe o profesie și să ți se dea drumul în lume, după tone de ore de teorie și (kilo)grame de ore de practică.
Știu ce înseamnă să persiști în greșeli, chiar și ani de zile, pentru că nu ai pe nimeni căruia să îi spui nedumeririle și neliniștile tale. Când știi că le ai! Pentru că există cazuri când nici nu știi că faci ceva nu tocmai ‘ortodox’.
Știu ACUM ce ar fi însemnat un WOW on the spot, cu un supervizor în coaching, și nu după cateva săptămâni sau luni…
Știu ca orice profesie care are legătură cu dezvoltarea oamenilor are nevoie de formare continuă. Pentru că ajungem, oricât am fi de creativi, să vedem (aproape) totul din propria cutie.

Așadar, supervizarea în coaching este despre îmbunatățirea performantei – cine nu si-o doreste?! – și despre a lucra cu bucurie de la prima până la ultima secundă a unei zile de coaching.
Acest program este pentru tine dacă:

Vrei să îți îmbunătățești competențele de Coach de Organizație (Executive Coaching, Business Coaching, Team Coaching), de Life Coach sau de Sports Coach
Vrei să găsești soluții creative în abordarea clienților sau a potențialilor clienți
Vrei să îți îmbogățești experiența prin Sharing Experience alături de alti coach-i consacrați sau debutanți
Vrei să ajungi să te bucuri în timp ce lucrezi ca și coach

Cine sunt eu:
Cu o experiență de peste 20 ani de coaching, Dana Burghel este prima femeie coach din România. A lucrat cu companii multinaționale din domeniile: bancar, FMCG, farmaceutice, retail, telecomunicații, producție industrială, producție bunuri de consum, asigurări, publicitate, IT, distribuție, oil, auto etc., precum și cu ministere, cluburi și federații sportive, dar și cu persoane fizice, manageri, directori și sportivi de elita.
Motto-ul ei este ‘Dăruiesc din cine sunt!’
Înscrierile se pot face printr-un mesaj privat în Facebook sau pe WhatsApp, la numărul: 0742718088.
Programul de supervizare:
Pachete de cate 6 luni. Programul începe cu data de la care se formează o grupă cu un numar minim 4, maxim 6 participanți.
Investiție:
Investiția este de 200 euro/ sesiunea de 2-3 ore (depinzand de marimea grupului).
Pentru plata integrală, se acorda un discount de 10%.
Pentru sesiuni individuale investiția este de 200 euro/ oră.
